હરડેમાં રહેલો ખાટો રસ વાયુનો નાશ કરે છે. મધુર અને કડવો રસ પિત્તનો નાશ કરે છે તથા તીખો અને તુરો રસ તેની તીક્ષ્ણતા અને રૃક્ષતાથી કફનો નાશ કરે છે. આમ હરડે ત્રણે દોષોનો નાશ કરે છે. હરડેનો ટુકડો ધીમે ધીમે ચૂસવાથી જઠરાગ્નિ પ્રબળ થાય છે. જેમને ભૂખ ન લાગતી હોય, એવી વ્યક્તિઓએ સવારે, બપોરે અને રાત્રે હરડેનો એક નાનો ટુકડો મોઢામાં રાખીને ચૂસવો જોઈએ. હરડેનું ચૂર્ણ નબાવીને તેની અડધીથી એક ચમચી ફાકી સહેજ ગરમ દૂધ સાથે લેવાથી મળની શુદ્ધિ થાય છે. જ્યારે પકવેલી હરડે ખાવાથી તે મળને રોકે છે. જેમને દિવસમાં ત્રણ ચાર વખત મળપ્રવૃત્તિ થતી હોય તેમણે પકવેલી હરડેનો થોડી માત્રામાં ઉપયોગ કરવો જોઈએ. શેકેલી હરડે ત્રણે દોષોનો નાશ કરે છે.